ב-19 בדצמבר 2006 הועבר אלן אייברסון לדנוור נאגטס ביחד עם איוון מקפרלין בתמורה לאנדרה מילר, ג'ו סמית' ושתי בחירות דראפט עתידיות. ב-11 בינואר מנהל הסיקסרס הודיע שהקבוצה הגיעה להסכם שחרורו של כריס ובר. בדראפט הם בחרו את ת'דאוס יאנג בבחירה ה-12, והוסיפו את ג'ייסון סמית' שנבחר על ידי מיאמי היט בבחירה ה-21. אליהם הצטרפו דריק בייארס (הבחירה ה-42 של פורטלנד טרייל בלייזרס) והרברט היל שנבחר בבחירה ה-55 על ידי יוטה ג'אז. ב-4 בדצמבר הם פיטרו את המנג'ר בילי קינג ומינו במקומו את אד סטפנסקי. את עונת 2007/2008 הסיקסרס סיימו עם מאזן 40–42, במקום השביעי במזרח עם העפלה לפלייאוף לראשונה מזה שלוש שנים. הם הודחו כבר בסיבוב הראשון על ידי דטרויט פיסטונס, 2-4.
ב-9 ביולי 2008 החתימו הסיקסרס את הפאוור פורוורד אלטון ברנד על חוזה בן 5 שנים בו בראנד צפוי להרוויח 79.795 מיליון דולר. הם היו יכולים להחתים אותו רק אחרי שהעבירו את רודני קארני בטרייד, וויתרו על הזכויות של שאר השחקנים החופשיים שלהם. מאוחר יותר הם החתימו את רויאל אייבי ממילווקי באקס, כארים ראש מאינדיאנה פייסרס והחזירו את ת'יאו ראטליף אחרי שג'ייסון סמית' נפצע. ב-2 בספטמבר חתם בקבוצה גם דונייל מרשל. ראש, אייבי, ראטליף ומרשל קיבלו משכורות נמוכות של שחקנים ותיקים.
למרות כל השינויים בסגל הקבוצה לא היה נראה שינוי גדול ביכולת. אחרי התחלת עונת 2008/2009 עם מאזן 9–14 פוטר המאמן צ'יקס. עוזרו תפס את עמדת המאמן הראשי. הם סיימו את העונה במאזן 41-41 והעפילו לפלייאוף מהמקום ה-6 במזרח. עונת הבכורה של בראנד נקטעה מוקדם מהצפוי כשהוא נפצע בכתפו ונזקק לניתוח. בפלייאוף הם נפגשו עם אורלנדו מג'יק. הסדרה כללה 3 משחקים שהוכרעו בסלי ניצחון, ובסופה ניצחו המג'יק 2–4 והדיחו את הסיקסרס.
בדראפט 2009 הסיקסרס בחרו את ג'רו הולידיי בבחירה ה-17. בנוסף הם שלחו בטרייד את רג'י אוונס לטורונטו ראפטורס בתמורה לג'ייסון קאפונו. ב-2 בדצמבר 2009 הם הודיעו שאלן אייברסון חתם בחזרה בקבוצה על חוזה לשנה אחת. הבכורה שלו בסיקסרס הייתה דווקא מול הקבוצה שנשלח אליה בטרייד קודם לכן, הדנוור נאגטס. במשחק הזה הוא קלע 11 נקודות והוסיף 6 אסיסטים ו-5 ריבאונדים.
האופוריה שהייתה בסיקסרס שאייברסון יחזור לככב בקבוצה נגמרה מוקדם מהמצופה. ב-22 בפברואר לאחר הודעתו של אייברסון שהוא חייב לקחת חופשה כדי להיות עם ביתו החולה. מספר שבועות לאחר מכן הסיקסרס הודיעו שההתקשרות ביניהם לבין אייברסון הסתיימה. הסיקסרס סיימו את העונה במאזן 27–55 ולא עלו לפלייאוף.
ב-18 במאי 2010, ערב הגרלת הדראפט זכו הסיקסרס בבחירה ה-2 בדראפט. יומיים לאחר מכן מונה לעמדת המאמן הראשי דאג קולינס. ב-24 ביוני הסיקסרס בחרו בדראפט את אוון טרנר. את עונת 2010/2011 סיימו הסיקסרס עם מאזן 41-41, במקום ה-7 במזרח. הם פגשו בסיבוב הראשון של הפלייאוף את מיאמי היט לה הם הפסידו בתוצאה 4-1.
בעונת 2013/1014 השוו פילדלפיה את שיא ההפסדים הרצופים בהיסטוריה של הליגה כאשר הפסידו 26 פעמים ברצף וסיימו את העונה במקום ה-14 במזרח עם מאזן של 19–63. למרות ההישג השלילי, שחקנה הרוקי של הסיקסרס, מייקל קרטר-ויליאמס, נבחר לרוקי השנה ב-NBA לאחר עונת רוקי טובה בה הוא הוביל את כל שחקני הרוקיס בנקודות, אסיסטים, ריבאונדים וחטיפות.
לאחר שסיימו את עונת 2015/2016 במאזן שיא שלילי של 10 ניצחונות ו72 הפסדים קיבלו את בחירת הדראפט הראשונה ובחרו בבן סימונס, ששבר את רגלו הימנית רגע לפני תחילת העונה.
2017-הווה: בהובלת ג'ואל אמביד.
לקראת עונת 2017/18, חזר הרוקי של פילדלפיה, בן סימונס, לסגל הקבוצה. באותה עונה הציג סימונס יכולת מצוינת, ובסיומה נבחר לרוקי השנה ב-NBA. לצידו שיחק הסנטר ג'ואל אמביד, שנבחר למשחק האולסטאר באותה עונה. יחד, הצליחו הסיקסרס להיכנס לפלייאוף ה-NBA מהמקום השלישי במזרח, ולהגיע עד לחצי גמר הפלייאוף, עד שהודחו על ידי הבוסטון סלטיקס ב-5 משחקים. בדראפט 2018, בחרו הסיקסרס את לנדרי שאמט.
בעונת 2018/19, פילדלפיה הייתה לאחת הקבוצות החזקות ב-NBA, כששני כוכבי הקבוצה, ג'ואל אמביד ובן סימונס, נבחרו למשחק האולסטאר. בסיום העונה, הגיעה פילדלפיה למקום ה-3 בטבלת המזרח, והודחו על ידי הטורונטו ראפטורס בסדרת חצי גמר מותחת במיוחד שנמשכה 7 משחקים, ובסיומה הצליחו הראפטורס להעפיל לגמר המזרח בזכות סל ניצחון הירואי של קוואי לאונרד. בדראפט 2019, בחרו הסיסקרס את מריאל שאיוק בבחירה ה-54 בסיבוב השני.
בעונת 2019/20, בניגוד לתחזיות העונה חזו הצלחה גדולה לג'ואל אמביד ולסיסקרס, פילדלפיה איכזבה והגיעה למקום השישי בלבד בטבלת המזרח. בפלייאוף, נפגשו הסיסקרס בסיבוב הראשון עם הבוסטון סלטיקס, והפסידו להם בסדרה של 4 משחקים.
בקיץ 2020, חתם דוק ריברס, אחד מהמאמנים המוערכים ביותר בליגה, בסיסקרס. במקביל, הצטרף דריל מורי, הג'נרל מנג'ר היוסטון רוקטס, לצוות המקצועי של הקבוצה. מורי ביצע באותו קיץ מספר החלטות משמעותיות, כשהעביר לקבוצה בטרייד את השחקנים דני גרין (מאוקלהומה) ואת סת' קרי (מדאלאס, תמורת ג'וש ריצ'רדסון), והחתים את הסנטר של הלוס אנג'לס לייקרס, דוויט הווארד.
בפלייאוף 2021 הגיעה הקבוצה לסיבוב השני שם פגשה את אטלנטה הוקס בהובלת טריי יאנג, והודחה לאחר מאבק צמוד בתוצאה 4-3. במהלך הסדרה נגד אטלנטה, אכזב ביכולתו הכוכב השני של הקבוצה בן סימונס, לאחר שמיעט לקלוע מ-3 ורשם אחוזים נמוכים בצורה חריגה מקו העונשין. בעקבות משחקו, קיבל סימונס ביקורת רבה, שהובילה לסכסוך מתמשך במהלך העונה העוקבת בינו לבין הנהלת המועדון, שלווה בסיקור תקשורתי רחב. במהלך החצי הראשון של עונת 2021/22 סירב סימונס לשחק במדי הקבוצה, והמעיט להשתתף בפעילויות הקבוצה ולהתראיין. בעקבות כך נקנס סימונס על ידי הנהלת הסיקסרס ולא קיבל משכורת על המשחקים של החסיר. בעקבות חוסר שיתוף הפעולה והתקשורת, הועבר סימונס בטרייד לקראת סוף חלון הטריידים ביחד עם סת' קרי, אנדרה דראמונד ושתי בחירות דראפט סיבוב ראשון תמורת הסופרסטאר של ברוקלין נטס, ג'יימס הארדן ותמורת הפאוור פורוורד פול מילסאפ.
מאמני הקבוצה.
הנתונים מעודכנים לסוף עונת :
הישגים ופרסים.
שיאים למשחק בודד.
נקודות: 68, וילט צ'מברלין מול שיקגו בולס, 16 בדצמבר 1967.
ריבאונדים: 43, וילט צ'מברלין מול בוסטון סלטיקס, 6 במרץ 1965.
אסיסטים: 21, וילט צ'מברלין מול דטרויט פיסטונס, 2 בפברואר 1968, ומוריס צ'יקס מול ניו ג'רזי נטס, 30 באוקטובר 1982.
חטיפות: 10, אלן אייברסון מול אורלנדו מג'יק, 13 במאי 1999.
חסימות: 10, הארווי קאצ'ינגס מול אטלנטה הוקס (1975), מאנוט בול מול סקרמנטו קינגס (1991) ודיקמבה מוטומבו מול שיקגו בולס (2001).
ברוקלין נטס
ברוקלין נטס (באנגלית: Brooklyn Nets) היא קבוצת כדורסל מרוֹבע ברוקלין שבניו יורק, ארצות הברית, המשחקת בליגת ה-NBA. הקבוצה משובצת בבית האטלנטי שבאזור המזרח, ומארחת את משחקיה הביתיים באולם ברקליס סנטר.
ראשית דרכה של הנטס כאחת ממייסדות ליגת ה-ABA בשנת 1967 בה שיחקה הקבוצה בשם ניו ג'רזי אמריקנס. בתום עונה אחת עברה הקבוצה מעבר לנהר ההדסון, לשחק בניו יורק, ושינתה את שמה לניו יורק נטס. בליגת ה-ABA זכתה הקבוצה בשתי אליפויות, והמשיכה לשחק בניו יורק עד לאיחוד ה-ABA עם ליגת ה-NBA בשנת 1976 אז שבה הקבוצה לניו ג'רזי ונקראה ניו ג'רזי נטס. לקראת עונת שבה הקבוצה לניו יורק ושינתה את שמה לברוקלין נטס.
היסטוריה.
1967–1976: בליגת ה-ABA.
הקבוצה הוקמה ב-1967 תחת השם ניו יורק אמריקנס, כאחת מ-11 הקבוצות המייסדות של ליגת ה-ABA. הבעלים של הקבוצה היה ארתור בראון, שפיתח כמה קבוצות מליגת ה-AAU שבסביבת ניו יורק. בראון רצה שקבוצתו תשחק בבניין הנשקייה של גדוד 69 אשר במנהטן, אך בעקבות לחץ מצידה של ניו יורק ניקס ירדה הקבוצה מהרעיון כשלושה חודשים לפני ערב הפתיחה. בראון התקשה למצוא אולם בניו יורק שישמש כאולם הביתי של האמריקנס, ולבסוף מצאו נשקייה בטינק שבניו ג'רזי אשר שימשה כאולמם הביתי. בעקבות כך שינה בראון את שם הקבוצה לניו ג'רזי אמריקנס.
האמריקנס סיימו את עונתם הראשונה במאזן שלילי 36–42, והגיעו למקום האחרון בבית המזרחי ביחד עם קנטקי קולונלס. מכיוון שהאולם שלהם היה תפוס לקראת משחק הפלייאוף נגד הקולונלס, שיכריע מי תעלה לפלייאוף, ביקשו האמריקנס לארח את המשחק באולם "לונג איילנד ארנה" שבקומאק, ניו יורק. הקולונלס סירבו לשחק באולם זה מכיוון שבפרקט של האולם שנמצא היו חסרים מספר קרשים, הרצפה לא הייתה יציבה והסלים לא היו שווים בגובהם. ראש הליגה ג'ורג' מייקן החליט שהאמריקנס נכשלו בהעמדת תנאים מינימליים שיאפשרו לערוך משחק כדורסל, והמשחק הוכרע לטובת הקולונלס.
בעונתם השנייה בליגה נשארו האמריקנס באולם לונג איילנד ארנה, למרות התקריות מהשנה שעברה, ושמה של הקבוצה שונה לניו יורק נטס. כינוי הקבוצה נקבע כ"נטס" כדי שיתחרז עם שמות שתי הקבוצות האחרות שמשחקות בניו יורק: ניו יורק מטס מליגת הבייסבול, וניו יורק ג'טס מליגת הפוטבול. בנוסף, פירוש המילה "נטס" באנגלית הוא רשתות, כחלק מהסל.